title: Rozhodnutie Rady (EÚ, Euratom) 2019/140 z 28. januára 2019, ktorým sa vymenúva člen Európskeho hospodárskeho a sociálneho výboru navrhnutý Holandským kráľovstvom

text:
                  30.1.2019

                  SK

                  Úradný vestník Európskej únie

                  L 26/8

         ROZHODNUTIE RADY (EÚ, Euratom) 2019/140
         z 28. januára 2019,
         ktorým sa vymenúva člen Európskeho hospodárskeho a sociálneho výboru navrhnutý Holandským kráľovstvom
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 302,
         so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
         so zreteľom na návrh holandskej vlády,
         so zreteľom na stanovisko Európskej komisie,
         keďže:

                     (1)

                     Rada 18. septembra 2015 prijala rozhodnutie (EÚ, Euratom) 2015/1600 (1) a 1. októbra 2015 rozhodnutie (EÚ, Euratom) 2015/1790 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

                     (2)

                     V dôsledku skončenia funkčného obdobia pani Annie VAN WEZELOVEJ sa uvoľnilo miesto člena Európskeho hospodárskeho a sociálneho výboru,

               PRIJALA TOTO ROZHODNUTIE:

            Článok 1
            Pán A. (Fredy) PELTZER, policy advisor at FNV (Federatie Nederlandse Vakbeweging/The Netherlands Trade Union Confederation) sa týmto vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 28. januára 2019

                  Za Radu

                  predseda

               P. DAEA

            (1)  Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

            (2)  Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 260, 7.10.2015, s. 23).


title: Rozhodnutie Rady (EÚ) 2019/141 z 28. januára 2019, ktorým sa vymenúva náhradník Výboru regiónov navrhnutý Nemeckou spolkovou republikou

text:
                  30.1.2019

                  SK

                  Úradný vestník Európskej únie

                  L 26/9

         ROZHODNUTIE RADY (EÚ) 2019/141
         z 28. januára 2019,
         ktorým sa vymenúva náhradník Výboru regiónov navrhnutý Nemeckou spolkovou republikou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh nemeckej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

                     (2)

                     V dôsledku úmrtia pána Ralfa GEISTHARDTA sa uvoľnilo jedno miesto náhradníka Výboru regiónov,

               PRIJALA TOTO ROZHODNUTIE:

            Článok 1
            Na zvyšný čas funkčného obdobia, ktoré trvá do 25. januára 2020, sa za náhradníka Výboru regiónov vymenúva:
            pán Markus KURZE, Mitglied des Landtages von Sachsen-Anhalt.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 28. januára 2019

                  Za Radu

                  predseda

               P. DAEA

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


Rozhodnutie Komisie z 11/10/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9017 - SK Capital Partners / Schenectady International Group) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie zástupcov vlád členských štátov (EÚ, Euratom) 2019/163 z 1. februára 2019 o vymenovaní sudcov Všeobecného súdu

text:
                  4.2.2019

                  SK

                  Úradný vestník Európskej únie

                  L 32/5

         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ, Euratom) 2019/163
         z 1. februára 2019
         o vymenovaní sudcov Všeobecného súdu
         ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 19,
         so zreteľom na Zmluvu o fungovaní Európskej únie, a najmä na jej články 254 a 255,
         so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
         keďže:

                     (1)

                     Funkčné obdobie dvadsiatich troch sudcov Všeobecného súdu sa skončí 31. augusta 2019. Je potrebné pristúpiť k vymenovaniam na účely obsadenia týchto funkcií na obdobie od 1. septembra 2019 do 31. augusta 2025.

                     (2)

                     Pán Stéphane GERVASONI, pani Mariana KANČEVOVÁ, pán Alexander KORNEZOV, pán Ulf ÖBERG, pani Inga REINE a pán Fredrik SCHALIN boli navrhnutí na opätovné vymenovanie do funkcií.

                     (3)

                     V článku 48 Protokolu č. 3 o štatúte Súdneho dvora Európskej únie, zmeneného nariadením Európskeho parlamentu a Rady (EÚ, Euratom) 2015/2422 (1), sa okrem toho uvádza, že Všeobecný súd sa od 1. septembra 2019 skladá z 2 sudcov za každý členský štát. V článku 2 písm. c) uvedeného nariadenia sa stanovuje dĺžka funkčného obdobia deviatich ďalších sudcov vymenovaných od 1. septembra 2019 tak, aby skončenie tohto funkčného obdobia zodpovedalo čiastočným obmenám Všeobecného súdu, ktoré sa uskutočnia 1. septembra 2022 a 1. septembra 2025.

                     (4)

                     Za ďalších sudcov Všeobecného súdu boli ako kandidáti navrhnutí pani Mirela STANCUOVÁ a pán Laurent TRUCHOT.

                     (5)

                     Výbor zriadený článkom 255 Zmluvy o fungovaní Európskej únie vydal stanovisko k vhodnosti pána Stéphana GERVASONIHO, pani Mariany KANČEVOVEJ, pána Alexandra KORNEZOVA, pána Ulfa ÖBERGA, pani Ingy REINEOVEJ, pána Fredrika SCHALINA, pani Mirely STANCUOVEJ a pána Laurenta TRUCHOTA vykonávať funkciu sudcu Všeobecného súdu,

               PRIJALI TOTO ROZHODNUTIE:

            Článok 1

               1.   Za sudcov Všeobecného súdu sa týmto na obdobie od 1. septembra 2019 do 31. augusta 2025 vymenúvajú:

                           —

                           pán Stéphane GERVASONI,

                           —

                           pani Mariana KANČEVA,

                           —

                           pán Alexander KORNEZOV,

                           —

                           pán Ulf ÖBERG,

                           —

                           pani Inga REINEOVÁ,

                           —

                           pán Fredrik SCHALIN,

                           —

                           pán Laurent TRUCHOT.

               2.   Za sudkyňu Všeobecného súdu sa týmto na obdobie od 1. septembra 2019 do 31. augusta 2022 vymenúva pani Mirela STANCUOVÁ.

            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 1. februára 2019

                  predsedníčka

               L. ODOBESCU

            (1)  Nariadenie Európskeho parlamentu a Rady (EÚ, Euratom) 2015/2422 zo 16. decembra 2015, ktorým sa mení Protokol č. 3 o štatúte Súdneho dvora Európskej únie (Ú. v. EÚ L 341, 24.12.2015, s. 14).


title: Rozhodnutie Rady (SZBP) 2019/284 z 18. februára 2019, ktorým sa mení rozhodnutie 2011/101/SZBP o reštriktívnych opatreniach voči Zimbabwe

text:
                  19.2.2019

                  SK

                  Úradný vestník Európskej únie

                  L 47/38

         ROZHODNUTIE RADY (SZBP) 2019/284
         z 18. februára 2019,
         ktorým sa mení rozhodnutie 2011/101/SZBP o reštriktívnych opatreniach voči Zimbabwe
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 15. februára 2011 prijala rozhodnutie 2011/101/SZBP (1).

                     (2)

                     Rada preskúmala rozhodnutie 2011/101/SZBP, pričom zohľadnila politickú situáciu v Zimbabwe.

                     (3)

                     Platnosť reštriktívnych opatrení by sa preto mala predĺžiť do 20. februára 2020. Rada by ich mala sústavne preskúmavať so zreteľom na politický a bezpečnostný vývoj v Zimbabwe.

                     (4)

                     Reštriktívne opatrenia by sa mali obnoviť, pokiaľ ide o päť osôb a jeden subjekt uvedených v prílohe I k rozhodnutiu 2011/101/SZBP, a zrušené, pokiaľ ide o dve osoby uvedené v rovnakej prílohe. Pozastavenie reštriktívnych opatrení by sa malo predĺžiť, pokiaľ ide o tri osoby uvedené v zozname v prílohe II k rozhodnutiu 2011/101/SZBP.

                     (5)

                     Rozhodnutie 2011/101/SZBP by sa malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Rozhodnutie 2011/101/SZBP sa mení takto:

                        1.

                        Článok 10 sa nahrádza takto:

                           „Článok 10

                              1.   Toto rozhodnutie nadobúda účinnosť dňom jeho prijatia.

                              2.   Toto rozhodnutie sa uplatňuje do 20. februára 2020.

                              3.   Opatrenia uvedené v článku 4 ods. 1 a v článku 5 ods. 1 a 2 sa v rozsahu, v akom sa uplatňujú na osoby uvedené v zozname v prílohe II, pozastavujú do 20. februára 2020.

                              4.   Toto rozhodnutie je predmetom sústavnej revízie a obnovuje sa alebo sa mení podľa potreby, ak Rada nepovažuje jeho ciele za splnené.“

                        2.

                        Príloha I sa mení tak, ako je uvedené v prílohe I k tomuto rozhodnutiu.

                        3.

                        Príloha II sa mení tak, ako je uvedené v prílohe II k tomuto rozhodnutiu.

            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 18. februára 2019

                  Za Radu

                  predsedníčka

               F. MOGHERINI

            (1)  Rozhodnutie Rady 2011/101/SZBP z 15. februára 2011 o reštriktívnych opatreniach voči Zimbabwe (Ú. v. EÚ L 42, 16.2.2011, s. 6).

            PRÍLOHA I

                        1.

                        Záznam o tejto osobe uvedený v prílohe I k rozhodnutiu 2011/101/SZBP sa nahrádza týmto záznamom:

                                    Meno (a prípadné prezývky)

                                    Identifikačné údaje

                                    Dôvody označenia

                                    „2.

                                    Mugabe, Grace

                                    Dátum narodenia: 23.7.1965
                                    Číslo pasu: AD001159
                                    OP: 63-646650Q 70

                                    Bývalá tajomníčka ženskej ligy strany ZANU-PF (Zimbabwe African National Union – Patriotic Front), ktorá sa podieľa na činnostiach, ktoré vážne ohrozujú demokraciu, dodržiavanie ľudských práv a právny štát. V roku 2002 prevzala Iron Mask Estate; údajne nezákonne získava veľký zisk z ťažby diamantov.“

                        2.

                        V prílohe I k rozhodnutiu 2011/101/SZBP sa vypúšťajú tieto záznamy:

                                    „3.

                                    Bonyongwe, Happyton Mabhuya

                                    4.

                                    Chihuri, Augustine“

            PRÍLOHA II
            V prílohe II k rozhodnutiu 2011/101/SZBP sa vypúšťajú tieto záznamy:

                           „1.

                           Bonyongwe, Happyton Mabhuya

                           2.

                           Chihuri, Augustine“


Rozhodnutie Komisie z 18/02/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9265 - GreenCycle Holding GmbH & Co. KG / Nord-Westdeutsche Papierrohstoff GmbH & Co. KG) podľa nariadenia Rady (ES) č. 139/2004 (Iba nemecké znenie je autentické)


Rozhodnutie Komisie z 11/12/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8950 - BASF SE / BASF DOM / Clayton Dubilier & Rice, LLC) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 15/02/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9269 - ENGIE / Mirova Eurofideme 4 / Engie PV Curbans) podľa nariadenia Rady (ES) č. 139/2004 (Iba francúzské znenie je autentické)


title: Rozhodnutie Rady (EÚ) 2019/377 z 5. marca 2019, ktorým sa vymenúvajú člen a náhradník Výboru regiónov navrhnutí Maďarskom

text:
                  8.3.2019

                  SK

                  Úradný vestník Európskej únie

                  L 68/14

         ROZHODNUTIE RADY (EÚ) 2019/377
         z 5. marca 2019,
         ktorým sa vymenúvajú člen a náhradník Výboru regiónov navrhnutí Maďarskom
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh maďarskej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

                     (2)

                     V dôsledku skončenia funkčného obdobia pána Lászlá Lóránta DR. KERESZTESA sa uvoľnilo miesto člena Výboru regiónov.

                     (3)

                     V dôsledku skončenia funkčného obdobia pána Sándora KOVÁCSA sa uvoľnilo jedno miesto náhradníka,

               PRIJALA TOTO ROZHODNUTIE:

            Článok 1
            Na zvyšný čas súčasného funkčného obdobia, ktoré trvá do 25. januára 2020, sa do Výboru regiónov vymenúvajú:

                        a)

                        za člena:

                                    —

                                    pán József KÓBOR, Representative of Local Government of Pécs with county rights

                              a

                        b)

                        za náhradníka:

                                    —

                                    pán Nándor SKUCZI, Chair of the Municipality of Nógrád County.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 5. marca 2019

                  Za Radu

                  predsedníčka

               G.L. GAVRILESCU

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Rady (EÚ) 2019/378 z 5. marca 2019, ktorým sa vymenúva člen Výboru regiónov navrhnutý Rakúskou republikou

text:
                  8.3.2019

                  SK

                  Úradný vestník Európskej únie

                  L 68/15

         ROZHODNUTIE RADY (EÚ) 2019/378
         z 5. marca 2019,
         ktorým sa vymenúva člen Výboru regiónov navrhnutý Rakúskou republikou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh rakúskej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

                     (2)

                     V dôsledku skončenia funkčného obdobia pána Michaela STRUGLA sa uvoľnilo jedno miesto člena Výboru regiónov,

               PRIJALA TOTO ROZHODNUTIE:

            Článok 1
            Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

                        —

                        pán Markus ACHLEITNER, Mitglied der oberösterreichischen Landesregierung.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 5. marca 2019

                  Za Radu

                  predsedníčka

               G.L. GAVRILESCU

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Rady (EÚ) 2019/810 z 13. mája 2019, ktorým sa vymenúva členka Výboru regiónov navrhnutá Švédskym kráľovstvom

text:
                  21.5.2019

                  SK

                  Úradný vestník Európskej únie

                  L 133/11

         ROZHODNUTIE RADY (EÚ) 2019/810
         z 13. mája 2019,
         ktorým sa vymenúva členka Výboru regiónov navrhnutá Švédskym kráľovstvom
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh švédskej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2015/1203 (4) bola 20. júla 2015 pani Monalisa NORMANNOVÁ nahradená pánom Joakimom LARSSONOM ako členom. Rozhodnutím Rady (EÚ) 2017/2237 (5) bol 30. novembra 2017 pán Joakim LARSSON nahradený pani Agnetou GRANSTRÖMOVOU ako členkou.

                     (2)

                     V dôsledku skončenia funkčného obdobia pani Agnety GRANSTRÖMOVEJ sa uvoľnilo jedno miesto členky Výboru regiónov,

               PRIJALA TOTO ROZHODNUTIE:

            Článok 1
            Na zvyšný čas funkčného obdobia, ktoré trvá do 25. januára 2020, sa za členku Výboru regiónov vymenúva:

                        —

                        pani Märta STENEVIOVÁ, Malmö kommun.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 13. mája 2019

                  Za Radu

                  predsedníčka

               F. MOGHERINI

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

            (4)  Rozhodnutie Rady (EÚ) 2015/1203 z 20. júla 2015, ktorým sa vymenúvajú traja švédski členovia a šiesti švédski náhradníci Výboru regiónov (Ú. v. EÚ L 195, 23.7.2015, s. 44).

            (5)  Rozhodnutie Rady (EÚ) 2017/2237 z 30. novembra 2017, ktorým sa vymenúvajú dvaja členovia Výboru regiónov navrhnutí Švédskym kráľovstvom (Ú. v. EÚ L 320, 6.12.2017, s. 10).


title: Rozhodnutie Rady (EÚ) 2019/811 z 13. mája 2019, ktorým sa vymenúva člen Výboru regiónov navrhnutý Talianskou republikou

text:
                  21.5.2019

                  SK

                  Úradný vestník Európskej únie

                  L 133/12

         ROZHODNUTIE RADY (EÚ) 2019/811
         z 13. mája 2019,
         ktorým sa vymenúva člen Výboru regiónov navrhnutý Talianskou republikou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh talianskej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2018/1574 (4) nahradil pán Giovanni LOLLI 16. októbra 2018 pána Luciana D'ALFONSA vo funkcii člena.

                     (2)

                     V dôsledku skončenia funkčného obdobia Giovanniho LOLLIHO sa uvoľnilo jedno miesto člena Výboru regiónov,

               PRIJALA TOTO ROZHODNUTIE:

            Článok 1
            Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

                        —

                        pán Marco MARSILIO, Presidente della Regione Abruzzo.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 13. mája 2019

                  Za Radu

                  predsedníčka

               F. MOGHERINI

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

            (4)  Rozhodnutie Rady (EÚ) 2018/1574 zo 16. októbra 2018, ktorým sa vymenúva člen Výboru regiónov navrhnutý Talianskou republikou (Ú. v. EÚ L 262, 19.10.2018, s. 60).


title: Rozhodnutie Rady (EÚ) 2019/812 zo 14. mája 2019 o pozícii, ktorá sa má v mene Európskej únie zaujať v Medziamerickej komisii pre tropické tuniaky (IATTC) a na Zasadnutí zmluvných strán Dohody o medzinárodnom programe na ochranu delfínov, a o zrušení rozhodnutia z 12. júna 2014 o pozícii, ktorá sa má v mene Únie zaujať v IATTC

text:
                  21.5.2019

                  SK

                  Úradný vestník Európskej únie

                  L 133/13

         ROZHODNUTIE RADY (EÚ) 2019/812
         zo 14. mája 2019
         o pozícii, ktorá sa má v mene Európskej únie zaujať v Medziamerickej komisii pre tropické tuniaky (IATTC) a na Zasadnutí zmluvných strán Dohody o medzinárodnom programe na ochranu delfínov, a o zrušení rozhodnutia z 12. júna 2014 o pozícii, ktorá sa má v mene Únie zaujať v IATTC
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Únia rozhodnutím Rady 2006/539/ES (1) uzavrela Dohovor o posilnení Medziamerickej komisie pre tropické tuniaky ustanovenej dohovorom z roku 1949 medzi Spojenými štátmi americkými a Kostarickou republikou (2) (ďalej len „Antigujský dohovor“), ktorým sa zriadila Medziamerická komisia pre tropické tuniaky (IATTC).

                     (2)

                     IATTC je zodpovedný za riadenie a ochranu rybolovných zdrojov v oblasti Antigujského dohovoru. IATTC prijíma ochranné a riadiace opatrenia, ktorými sa má zabezpečiť dlhodobá ochrana a udržateľné využívanie populácií rýb vo vodách, na ktoré sa vzťahuje tento dohovor. Takéto opatrenia sa môžu stať pre Úniu záväzné.

                     (3)

                     Únia rozhodnutím Rady 2005/938/ES (3) schválila Dohodu o medzinárodnom programe na ochranu delfínov (AIDCP) (4), ktorou sa ustanovilo Zasadnutie zmluvných strán AIDCP. V článku XIV Antigujského dohovoru sa stanovuje, že IATTC má zohrávať integračnú úlohu pri koordinácii vykonávania AIDCP a vykonávaní opatrení, ktoré sa prijímajú v rámci AIDCP. IATTC preberá úlohy sekretariátu pre AIDCP.

                     (4)

                     Zasadnutie zmluvných strán AIDCP je orgán, ktorý bol ustanovený AIDCP s cieľom presadiť progresívne znižovanie náhodného úhynu delfínov pri love tuniakov vakovými sieťami v oblasti Antigujského dohovoru na úroveň blížiacu sa k nule. Zasadnutie zmluvných strán AIDCP prijíma rozhodnutia, ktorými sa má zabezpečiť dlhodobá udržateľnosť morských biologických zdrojov v súvislosti s lovom tuniakov vakovými sieťami v oblasti Antigujského dohovoru. Takéto opatrenia sa môžu stať pre Úniu záväznými.

                     (5)

                     V nariadení Európskeho parlamentu a Rady (EÚ) č. 1380/2013 (5) sa stanovuje, že Únia zabezpečuje, aby boli rybolovné a akvakultúrne činnosti dlhodobo environmentálne udržateľné a riadili sa spôsobom, ktorý je v súlade s cieľmi, ktorými je dosiahnuť hospodársky a sociálny prínos a prínos v oblasti zamestnanosti, a prispieť k dostupnosti dodávok potravín. V uvedenom nariadení sa takisto stanovuje, že Únia má pri riadení rybárstva uplatňovať prístup predbežnej opatrnosti a zabezpečiť, aby sa pri využívaní morských biologických zdrojov populácie lovených druhov obnovovali a udržiavali nad úrovňami, pri ktorých možno dosiahnuť maximálny udržateľný výnos. Okrem toho sa v ňom stanovuje, že Únia má prijímať riadiace a ochranné opatrenia na základe najlepších dostupných vedeckých odporúčaní, podporovať prehlbovanie vedeckých poznatkov a odporúčaní, postupne eliminovať odhadzovanie úlovkov a presadzovať rybolovné metódy, ktoré prispievajú k selektívnejšiemu rybolovu, zabraňovaniu nechceným úlovkom a maximálnemu možnému zníženiu ich množstva, ako aj rybolovu s malým vplyvom na morské ekosystémy a rybolovné zdroje. Okrem toho sa v nariadení (EÚ) č. 1380/2013 špecificky uvádza, že dané ciele a zásady má Únia uplatňovať v rámci vonkajších vzťahov v oblasti rybárstva.

                     (6)

                     V spoločnom oznámení vysokého predstaviteľa Únie pre zahraničné veci a bezpečnostnú politiku a Európskej komisie s názvom „Medzinárodná správa oceánov: program pre budúcnosť našich oceánov“, ako aj v záveroch Rady k danému spoločnému oznámeniu sa uvádza, že podstatou činnosti Únie v týchto fórach je presadzovanie opatrení na podporu a zefektívnenie činnosti regionálnych organizácií pre riadenie rybárstva (RFMO) a v prípade potreby zlepšenie ich správy.

                     (7)

                     V oznámení Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov „Európska stratégia pre plasty v obehovom hospodárstve“ sa uvádzajú špecifické opatrenia na zníženie množstva plastov v mori a znečisťovania mora, ako aj množstva strateného alebo opusteného rybárskeho výstroja na mori.

                     (8)

                     Je vhodné stanoviť pozíciu, ktorá sa má na roky 2019 až 2023 zaujať v mene Únie na zasadnutiach IATTC a Zasadnutí zmluvných strán AIDCP, pretože ochranné a podporné opatrenia IATTC a rozhodnutia zasadnutia zmluvných strán AIDCP budú pre Úniu záväzné a budú môcť významne ovplyvniť obsah práva Únie, konkrétne nariadení Rady (ES) č. 1005/2008 (6), (ES) č. 1224/2009 (7) a nariadenia Európskeho parlamentu a Rady (EÚ) č. 2017/2403 (8).

                     (9)

                     Súčasná pozícia, ktorá sa má zaujať v mene Únie na zasadnutiach IATTC, je stanovená v rozhodnutí Rady z 12. júna 2014 o pozícii, ktorá sa má v mene Únie zaujať v IATTC. Je vhodné zrušiť uvedené rozhodnutie a nahradiť ho novým rozhodnutím, ktoré sa bude vzťahovať na roky 2019 až 2023.

                     (10)

                     Vzhľadom na to, že rybolovné zdroje v oblasti Antigujského dohovoru majú premenlivý charakter a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami IATTC a zasadnutím zmluvných strán AIDCP alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii stanoviť postupy na každoročnú špecifikáciu pozície Únie na roky 2019 až 2023,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať na zasadnutiach Medziamerickej komisie pre tropické tuniaky (IATTC) a na Zasadnutí zmluvných strán Dohody o medzinárodnom programe na ochranu delfínov (AIDCP), je stanovená v prílohe I.

            Článok 2
            Pozícia, ktorú sa má v mene Únie zaujať na zasadnutiach IATTC a na Zasadnutí zmluvných strán AIDCP, sa každoročne špecifikuje v súlade s prílohou II.

            Článok 3
            Rada na návrh Komisie posúdi a podľa potreby zreviduje pozíciu Únie stanovenú v prílohe I, a to najneskôr do konania výročného zasadnutia IATTC v roku 2024.

            Článok 4
            Rozhodnutie Rady z 12. júna 2014 o pozícii, ktorá sa má v mene Európskej únie zaujať v Medziamerickej komisii pre tropické tuniaky (IATTC), sa týmto zrušuje.

            Článok 5
            Toto rozhodnutie nadobúda účinnosť dňom jeho prijatia.

            V Bruseli 14. mája 2019

                  Za Radu

                  predseda

               P. DAEA

            (1)  Rozhodnutie Rady 2006/539/ES z 22. mája 2006 o uzavretí Dohovoru v mene Európskeho spoločenstva o posilnení Medziamerickej komisie pre tropické tuniaky ustanovenej dohovorom medzi Spojenými štátmi americkými a Kostarickou republikou v roku 1949 (Ú. v. EÚ L 224, 16.8.2006, s. 22).

            (2)  Ú. v. EÚ L 224, 16.8.2006, s. 24.

            (3)  Rozhodnutie Rady 2005/938/ES z 8. decembra 2005 o schválení v mene Európskeho spoločenstva Dohody o medzinárodnom programe na záchranu delfínov (Ú. v. EÚ L 348, 30.12.2005, s. 26).

            (4)  Ú. v. EÚ L 348, 30.12.2005, s. 28.

            (5)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

            (6)  Nariadenie Rady (ES) č. 1005/2008 z 29. septembra 2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, ktorým sa menia a dopĺňajú nariadenia (EHS) č. 2847/93, (ES) č. 1936/2001 a (ES) č. 601/2004 a ktorým sa zrušujú nariadenia (ES) č. 1093/94 a (ES) č. 1447/1999 (Ú. v. EÚ L 286, 29.10.2008, s. 1).

            (7)  Nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (Ú. v. EÚ L 343, 22.12.2009, s. 1).

            (8)  Nariadenie Európskeho parlamentu a Rady (EÚ) 2017/2403 z 12. decembra 2017 o udržateľnom riadení vonkajších rybárskych flotíl, ktorým sa zrušuje nariadenie Rady (ES) č. 1006/2008 (Ú. v. EÚ L 347, 28.12.2017, s. 81).

            PRÍLOHA I

               Pozícia, ktorá sa má zaujať v mene Únie v Medziamerickej komisii pre tropické tuniaky (IATTC) a na Zasadnutí zmluvných strán Dohody o medzinárodnom programe na ochranu delfínov (AIDCP)

            1.   ZÁSADY
            Únia v rámci IATTC a zasadnutia zmluvných strán AIDCP:

                        a)

                        koná v súlade s cieľmi a zásadami, ktoré sleduje v rámci spoločnej rybárskej politiky (SRP), najmä prostredníctvom prístupu predbežnej opatrnosti a v súlade s cieľmi súvisiacimi s dosiahnutím maximálneho udržateľného výnosu podľa článku 2 ods. 2 nariadenia (EÚ) č. 1380/2013, aby tak podporila vykonávanie ekosystémového prístupu k riadeniu rybárstva a v maximálnej možnej miere zamedzila nechceným úlovkom a znížila ich počet, postupne eliminovala odhadzovanie úlovkov a minimalizovala vplyv rybárskych činností na morské ekosystémy a ich biotopy, a zároveň prostredníctvom podpory rentabilného a konkurencieschopného sektora rybárstva Únie zabezpečila primeranú životnú úroveň osobám závislým od rybárskych činností a zohľadnila záujmy spotrebiteľov;

                        b)

                        vyvíja snahu o primerané zapojenie zainteresovaných strán do fázy prípravy opatrení IATTC a AIDCP a zabezpečuje, aby opatrenia prijaté v rámci IATTC a zasadnutia zmluvných strán AIDCP zodpovedali cieľom Antigujského dohovoru a dohody AIDCP;

                        c)

                        zabezpečuje, aby opatrenia prijaté v rámci IATTC a zasadnutia zmluvných strán AIDCP boli v súlade s medzinárodným právom, a to najmä s ustanoveniami Dohovoru OSN o morskom práve z roku 1982, Dohody OSN z roku 1995 o ochrane a využívaní transzonálnych populácií rýb a populácií rýb migrujúcich na veľké vzdialenosti, ako aj Dohody z roku 1993 o podporovaní dodržiavania medzinárodných ochranných a riadiacich opatrení rybárskymi plavidlami na šírom mori a Dohody Organizácie OSN pre výživu a poľnohospodárstvo o opatreniach prístavných štátov z roku 2009;

                        d)

                        podporuje pozície, ktoré zodpovedajú najlepšej praxi regionálnych organizácií pre riadenie rybárstva (RFMO) v rovnakej oblasti;

                        e)

                        vyvíja úsilie o dosiahnutie synergie s politikou, ktorú sama presadzuje v rámci bilaterálnych vzťahov s tretími krajinami v oblasti rybárstva, a zabezpečuje súdržnosť s ostatnými svojimi politikami, najmä v oblasti vonkajších vzťahov, zamestnanosti, životného prostredia, obchodu, rozvoja a výskumu a inovácie;

                        f)

                        zabezpečuje dodržiavanie medzinárodných záväzkov Únie;

                        g)

                        koná v súlade so závermi Rady z 19. marca 2012 k oznámeniu Komisie o vonkajšom rozmere spoločnej rybárskej politiky (1);

                        h)

                        vyvíja úsilie o vytvorenie rovnakých podmienok pre flotilu Únie v rámci oblasti dohovoru IATTC, ktoré vychádzajú z rovnakých zásad a noriem, aké platia podľa práva Únie, a podporuje jednotné vykonávanie uvedených zásad a noriem;

                        i)

                        koná v súlade so závermi Rady (2) k spoločnému oznámeniu vysokej predstaviteľky Únie pre zahraničné veci a bezpečnostnú politiku a Európskej komisie s názvom Medzinárodná správa oceánov: program pre budúcnosť našich oceánov (3), propaguje opatrenia na podporu a zvýšenie účinnosti opatrení IATTC a AIDCP a v relevantných prípadoch zlepšuje jej správu a výsledky (najmä pokiaľ ide o vedu, dodržiavanie pravidiel, transparentnosť a rozhodovací proces), čo má prispieť ku všetkým aspektom udržateľného využívania oceánov;

                        j)

                        podporuje koordináciu medzi RFMO a regionálnymi morskými dohovormi a v relevantných prípadoch aj spoluprácu s medzinárodnými organizáciami v rámci ich mandátu;

                        k)

                        podporuje koordináciu a spoluprácu s inými RFMO zameranými na tuniaky v otázkach spoločného záujmu, a to najmä oživením tzv. procesu z Kóbe v rámci RFMO zaoberajúcimi sa lovom tuniaka a jeho rozšírením na všetky RFMO.

                  2.   SMEROVANIE ÚSILIA
            Únia vyvíja v relevantných prípadoch úsilie o podporu IATTC a AIDCP pri prijímaní týchto opatrení:

                        a)

                        opatrenia na ochranu a riadenie rybolovných zdrojov v oblasti Antigujského dohovoru, ktoré vychádzajú z najlepších dostupných vedeckých odporúčaní, vrátane regulácie celkového povoleného výlovu (TAC) a kvót alebo úsilia pre živé morské biologické zdroje, na ktoré sa vzťahuje IATTC, ktorými sa najneskôr do roku 2020 dosiahne alebo udrží miera využívania na úrovni maximálneho udržateľného výnosu. Tieto ochranné a riadiace opatrenia zahŕňajú v prípade potreby špecifické opatrenia zamerané na nadmerne lovené populácie, aby sa dosiahla rovnováha medzi rybolovným úsilím a dostupnými rybolovnými možnosťami;

                        b)

                        opatrení na zabraňovanie nezákonným, nenahláseným a neregulovaným (NNN) rybolovným činnostiam, na odrádzanie od nich a ich odstránenie v oblasti dohovoru vrátane zaraďovania príslušných plavidiel do zoznamu plavidiel vykonávajúcich NNN rybolov;

                        c)

                        opatrenia na posilnenie zberu vedeckých údajov v oblasti rybolovu a na podporu lepšej spolupráce medzi odvetvím a vedcami;

                        d)

                        opatrení na monitorovanie, kontrolu a dohľad v oblasti Antigujského dohovoru vrátane prijatia opatrení prístavných štátov (PSM) a posilnenia systému na monitorovanie plavidiel (VMS) s cieľom zabezpečiť účinnú kontrolu a súlad s opatreniami prijatými v rámci IATTC;

                        e)

                        opatrení s cieľom minimalizovať negatívny vplyv rybolovných činností na morskú biodiverzitu a morské ekosystémy a ich biotopy vrátane opatrení na zníženie znečisťovania mora a prevenciu odhadzovania plastov do mora a zníženie vplyvu plastov v mori na morskú biodiverzitu a ekosystémy, opatrení na ochranu zraniteľných morských ekosystémov v oblasti Antigujského dohovoru v súlade s rezolúciami VZ OSN a opatrení na prevenciu a maximálne možné zníženie nechcených úlovkov vrátane obzvlášť zraniteľných morských druhov a na postupnú elimináciu odhadzovania úlovkov;

                        f)

                        opatrenia na riadenie používania zariadení na zhlukovanie rýb (FAD), najmä s cieľom zlepšiť zber údajov, presne kvantifikovať, sledovať a monitorovať používanie FAD, znižovať ich vplyv na zraniteľné populácie tuniakov, zmierňovať ich potenciálne účinky na cieľové a necieľové druhy, ako aj na ekosystém;

                        g)

                        opatrenia na zníženie vplyvu opusteného, strateného alebo inak vyradeného rybárskeho výstroja (ALDFG) v oceáne a uľahčenie vyhľadávania a výlovu takéhoto výstroja a znižovanie jeho podielu na tvorbe morského odpadu;

                        h)

                        opatrení na posilnenie systému monitorovania dodržiavania právnych predpisov v organizácii a zabezpečenie účinných následných opatrení vlajkových štátov na riešenie otázok v súvislosti s nedodržaním právnych predpisov;

                        i)

                        opatrení zameraných na zákaz rybolovu zacieleného výlučne na získavanie žraločích plutiev a opatrení, podľa ktorých je povinné vyloďovať všetky žraloky s plutvami neoddelenými od tela;

                        j)

                        tam, kde je to vhodné, spoločných prístupov s ostatnými RFMO, a to najmä s tými RFMO, ktoré sa podieľajú na riadení rybolovu v rovnakej oblasti;

                        k)

                        ďalších technických opatrení na základe odporúčaní orgánov a pracovných skupín IATTC a zasadnutia zmluvných strán AIDCP;

                        l)

                        postupného znižovania náhodného úhynu delfínov pri love tuniakov vakovými sieťami na úroveň blížiacu sa k nule a pravidelného posudzovania populácie delfínov;

                        m)

                        v náležitých prípadoch a v miere, ktorú umožňujú relevantné ustanovujúce dokumenty, odporúčania na podporu vykonávania Dohovoru Medzinárodnej organizácie práce o práci v odvetví rybolovu (ILO);

                        n)

                        opatrení na zabezpečenie účinnosti organizácie vrátane vykonávania pravidelných preskúmaní výkonnosti uvedenej organizácie.

               (1)  7087/12 REV 1 ADD 1 COR 1.

               (2)  7348/1/17 REV 1 z 24.3.2017.

               (3)  JOIN(2016) 49 final z 10.11.2016.

            PRÍLOHA II

               Každoročná špecifikácia pozície Únie, ktorá sa má zaujať na zasadnutiach Medziamerickej komisie pre tropické tuniaky (IATTC) a na Zasadnutí zmluvných strán Dohody o medzinárodnom programe na ochranu delfínov

            Pred každým zasadnutím IATTC a zasadnutím zmluvných strán AIDCP sa v prípade, že orgány sú vyzvané prijať rozhodnutia s právnym účinkom pre Úniu, podniknú kroky potrebné na to, aby sa v pozícii, ktorá sa má vyjadriť v mene Únie, zohľadnili najnovšie vedecké a iné relevantné informácie predložené Komisii v súlade so zásadami a smerovaním úsilia stanovenými v prílohe I.
            Na tento účel a na základe daných informácií Komisia predloží Rade na diskusiu a schválenie konkrétnych aspektov navrhovanej špecifikácie pozície Únie písomný dokument, v ktorom uvedie informácie o navrhovanej špecifikácii pozície Únie, a to v dostatočnom predstihu pred každým zasadnutím IATTC a zasadnutím zmluvných strán AIDCP.
            Ak v priebehu zasadnutia IATTC alebo zasadnutia zmluvných strán AIDCP, a to ani priamo na mieste, nemožno dosiahnuť dohodu o tom, aby sa v pozícii Únie zohľadnili nové prvky, záležitosť sa postúpi Rade alebo jej prípravným orgánom.


title: Rozhodnutie Rady (EÚ) 2019/813 zo 17. mája 2019 o pozícii, ktorá sa má v mene Európskej únie zaujať v Medzinárodnej rade pre obilniny pokiaľ ide o predĺženie platnosti Dohovoru o obchodovaní s obilninami z roku 1995

text:
                  21.5.2019

                  SK

                  Úradný vestník Európskej únie

                  L 133/19

         ROZHODNUTIE RADY (EÚ) 2019/813
         zo 17. mája 2019
         o pozícii, ktorá sa má v mene Európskej únie zaujať v Medzinárodnej rade pre obilniny pokiaľ ide o predĺženie platnosti Dohovoru o obchodovaní s obilninami z roku 1995
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Únia uzavrela rozhodnutím Rady 96/88/ES (1) Dohovor o obchodovaní s obilninami z roku 1995 (ďalej len „dohovor“), ktorý nadobudol platnosť 1. júla 1995. Dohovor sa uzavrel na obdobie troch rokov.

                     (2)

                     Podľa článku 33 dohovoru môže Medzinárodná rada pre obilniny pri každej príležitosti predĺžiť platnosť dohovoru na obdobie najviac dvoch rokov. Od uzavretia dohovoru sa jeho platnosť pravidelne predlžovala o ďalšie dva roky. Platnosť dohovoru sa naposledy predĺžila rozhodnutím Medzinárodnej rady pre obilniny z 5. júna 2017 (2), a to do 30. júna 2019.

                     (3)

                     Medzinárodná rada pre obilniny na svojom 49. zasadnutí, ktoré sa bude konať 10. júna 2019, má rozhodnúť o predĺžení platnosti dohovoru na ďalšie obdobie najviac dvoch rokov od 1. júla 2019.

                     (4)

                     Je vhodné stanoviť pozíciu, ktorá sa má zaujať v mene Únie na 49. zasadnutí Medzinárodnej rady pre obilniny, pretože predĺženie platnosti dohovoru je v záujme Únie,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať na 49. zasadnutí Medzinárodnej rady pre obilniny, spočíva v hlasovaní za predĺženie platnosti Dohovoru o obchodovaní s obilninami z roku 1995 na ďalšie obdobie najviac dvoch rokov od 1. júla 2019.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 17. mája 2019

                  Za Radu

                  predseda

               E.O. TEODOROVICI

            (1)  Rozhodnutie Rady 96/88/ES z 19. decembra 1995 o schválení Dohovoru o obchodovaní s obilninami a Dohovoru o potravinovej pomoci, ktoré tvoria Medzinárodnú dohodu o obilninách z roku 1995, Európskym spoločenstvom (Ú. v. ES L 21, 27.1.1996, s. 47).

            (2)  Informácia o predĺžení platnosti Dohovoru o obchodovaní s obilninami z roku 1995 (Ú. v. EÚ L 12, 17.1.2018, s. 1).


title: Rozhodnutie Rady (EÚ) 2018/1152 z 26. júna 2018 o podpise v mene Únie Dohody medzi Európskou úniou a vládou Čínskej ľudovej republiky o určitých aspektoch leteckých služieb

text:
                  21.8.2018

                  SK

                  Úradný vestník Európskej únie

                  L 210/1

         ROZHODNUTIE RADY (EÚ) 2018/1152
         z 26. júna 2018
         o podpise v mene Únie Dohody medzi Európskou úniou a vládou Čínskej ľudovej republiky o určitých aspektoch leteckých služieb
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 5,
         so zreteľom na návrh Európskej komisie,
         keďže:

                     (1)

                     Rada svojím rozhodnutím z 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich dvojstranných dohodách dohodou na úrovni Únie.

                     (2)

                     Komisia v mene Únie dojednala dohodu s vládou Čínskej ľudovej republiky o určitých aspektoch leteckých služieb (ďalej len „dohoda“). Rokovania boli úspešne ukončené parafovaním dohody 8. decembra 2017.

                     (3)

                     Cieľom dohody je zosúladiť dvojstranné dohody o leteckých službách medzi 27 členskými štátmi a Čínskou ľudovou republikou s právom Únie.

                     (4)

                     Dohoda by sa mala podpísať v mene Únie s výhradou jej uzavretia k neskoršiemu dátumu,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Dohody medzi Európskou úniou a vládou Čínskej ľudovej republiky o určitých aspektoch leteckých služieb (ďalej len „dohoda“) s výhradou uzavretia uvedenej dohody.

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.

            Článok 3
            Toto rozhodnutie nadobúda účinnosť dňom jeho prijatia.

            V Luxemburgu 26. júna 2018

                  Za Radu

                  predsedníčka

               E. ZAHARIEVA


Rozhodnutie Komisie z 27/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8986 - EIH / KRONE-MUR) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 24/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8990 - Pierer Industrie AG / Michael Tojner Industriebeteiligungs und -beratungs GmbH / Abatec group AG) podľa nariadenia Rady (ES) č. 139/2004 (Iba nemecké znenie je autentické)


title: Rozhodnutie Rady (SZBP) 2018/1237 z 12. septembra 2018, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

text:
                  14.9.2018

                  SK

                  Úradný vestník Európskej únie

                  L 231/27

         ROZHODNUTIE RADY (SZBP) 2018/1237
         z 12. septembra 2018,
         ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (1), a najmä na jeho článok 3 ods. 1 a 3,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada prijala 17. marca 2014 rozhodnutie 2014/145/SZBP.

                     (2)

                     Rada 12. marca 2018 prijala rozhodnutie (SZBP) 2018/392 (2), ktorým sa platnosť opatrení stanovených v rozhodnutí 2014/145/SZBP predlžuje na ďalších šesť mesiacov.

                     (3)

                     Vzhľadom na to, že sa územná celistvosť, zvrchovanosť a nezávislosť Ukrajiny naďalej narúša alebo ohrozuje, platnosť rozhodnutia 2014/145/SZBP by sa mala predĺžiť na ďalších šesť mesiacov.

                     (4)

                     Rada preskúmala jednotlivé označenia uvedené v prílohe k rozhodnutiu 2014/145/SZBP a rozhodla sa zmeniť informácie týkajúce sa určitých osôb a subjektov.

                     (5)

                     Rozhodnutie 2014/145/SZBP by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            V článku 6 rozhodnutia 2014/145/SZBP sa druhý odsek nahrádza takto:

               „Toto rozhodnutie sa uplatňuje do 15. marca 2019.“.

            Článok 2
            Príloha k rozhodnutiu 2014/145/SZBP sa mení tak, ako sa uvádza v prílohe k tomuto rozhodnutiu.

            Článok 3
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 12. septembra 2018

                  Za Radu

                  predsedníčka

               J. BOGNER-STRAUSS

            (1)  Ú. v. EÚ L 78, 17.3.2014, s. 16.

            (2)  Rozhodnutie Rady (SZBP) 2018/392 z 12. marca 2018, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 69, 13.3.2018, s. 48).

            PRÍLOHA
            Záznamy týkajúce sa osôb a subjektov uvedených nižšie, ako sú uvedené v prílohe k rozhodnutiu 2014/145/SZBP, sa nahrádzajú týmito záznamami:

                        Osoby:

                                       Meno

                                       Identifikačné údaje

                                       Odôvodnenie

                                       Dátum zaradenia na zoznam

                                       „4.

                                       Denis Valentinovich BEREZOVSKIY
                                       (Денис Валентинович БЕРЕЗОВСКИЙ)
                                       Denys Valentynovych BEREZOVSKYY
                                       (Денис Валентинович БЕРЕЗОВСЬКИЙ)

                                       Dátum narodenia: 15.7.1974
                                       Miesto narodenia: Charkov, Ukrajinská SSR

                                       Berezovskij bol 1. marca 2014 vymenovaný za veliteľa ukrajinských námorných síl, ale potom zložil prísahu Krymským ozbrojeným silám, čím porušil prísahu ukrajinským námorným silám.
                                       Do októbra 2015 bol zástupcom veliteľa čiernomorskej flotily Ruskej federácie.
                                       Od roku 2015 študuje na vojenskej akadémii generálneho štábu ruských ozbrojených síl.

                                       17.3.2014

                                       11.

                                       Andrei Aleksandrovich KLISHAS
                                       (Андрей Александрович Клишас)

                                       Dátum narodenia: 9.11.1972
                                       Miesto narodenia: Sverdlovsk

                                       Predseda Výboru Federálnej rady Ruskej federácie pre ústavné právo a budovanie štátu.
                                       Klišas 1. marca 2014 verejne vo federálnej rade podporil nasadenie ruských síl na Ukrajine. Vo verejných vyhláseniach sa snažil zdôvodniť ruskú vojenskú intervenciu na Ukrajine tým, že „ukrajinský prezident podporuje výzvu krymských orgánov prezidentovi Ruskej federácie na poskytnutie všezahŕňajúcej pomoci na obranu občanov Krymu“.

                                       17.3.2014

                                       14.

                                       Aleksandr Borisovich TOTOONOV
                                       (Александр Борисович Тотоонов)

                                       Dátum narodenia: 3.4.1957
                                       Miesto narodenia: Ordžonikidze, Severné Osetsko

                                       Bývalý člen Výboru Federálnej rady Ruskej federácie pre medzinárodné záležitosti. Jeho pôsobenie vo funkcii člena Federálnej rady Ruskej federácie sa skončilo v septembri 2017.
                                       Od septembra 2017 je prvým podpredsedom Parlamentu Severného Osetska.
                                       Totoonov 1. marca 2014 vo federálnej rade verejne podporil nasadenie ruských síl na Ukrajine.

                                       17.3.2014

                                       17.

                                       Sergei Vladimirovich ZHELEZNYAK
                                       (Сергей Владимирович ЖЕЛЕЗНЯК)

                                       Dátum narodenia: 30.7.1970
                                       Miesto narodenia: Petrohrad (bývalý Leningrad)

                                       Bývalý zástupca predsedu Štátnej dumy Ruskej federácie.
                                       Aktívne podporoval nasadenie ruských ozbrojených síl na Ukrajine a anexiu Krymu. Osobne viedol demonštrácie na podporu nasadenia ruských ozbrojených síl na Ukrajine.
                                       Bývalý podpredseda a v súčasnosti člen Výboru Štátnej dumy Ruskej federácie pre zahraničné veci.

                                       17.3.2014

                                       22.

                                       Dmitry Olegovich ROGOZIN
                                       (Дмитрий Олегович Рогозин)

                                       Dátum narodenia: 21.12.1963
                                       Miesto narodenia: Moskva

                                       Bývalý podpredseda vlády Ruskej federácie. Verejne vyzýval na anexiu Krymu.

                                       21.3.2014

                                       28.

                                       Valery Vladimirovich KULIKOV
                                       (Валерий Владимирович Куликов)

                                       Dátum narodenia: 1.9.1956
                                       Miesto narodenia: Záporožie (Ukrajinská SSR)

                                       Bývalý zástupca veliteľa čiernomorskej flotily, kontradmirál.
                                       Zodpovedný za velenie ruským silám pri okupácii ukrajinského zvrchovaného územia.
                                       Výnosom prezidenta Ruskej federácie z 26. septembra 2017 bol z tejto funkcie aj z vojenskej služby prepustený.
                                       Od septembra 2017 je členom Federálnej rady Ruskej federácie ako zástupca anektovaného mesta Sevastopol.

                                       21.3.2014

                                       30.

                                       Mikhail Grigorievich MALYSHEV
                                       (Михаил Григорьевич МАЛЫШЕВ)
                                       Mykhaylo Hryhorovych MALYSHEV
                                       (Михайло Григорович МАЛИШЕВ)

                                       Dátum narodenia: 10.10.1955
                                       Miesto narodenia: Simferopol, Krym

                                       Predseda Krymskej volebnej komisie. Zodpovedný za vykonanie krymského „referenda“. V rámci ruského systému je zodpovedný za podpísanie výsledkov referenda.
                                       Vo funkcii predsedu Krymskej volebnej komisie sa zúčastnil na organizovaní ruských prezidentských volieb z 18. marca 2018 na protiprávne anektovanom Kryme a v Sevastopole, a tak aktívne podporoval a vykonával politiky, ktoré narúšajú územnú celistvosť, zvrchovanosť a nezávislosť Ukrajiny.

                                       21.3.2014

                                       32.

                                       Generálporučík Igor Nikolaevich (Mykolayovich) TURCHENYUK
                                       (Игорь Николаевич Турченюк)

                                       Dátum narodenia: 5.12.1959
                                       Miesto narodenia: Oš, Kirgizská SSR

                                       Bývalý de facto veliteľ ruských vojsk nasadených na území protiprávne anektovaného Krymu (ktoré Rusko naďalej oficiálne nazýva „jednotky miestnej domobrany“). Bývalý zástupca veliteľa južného vojenského okruhu. V súčasnosti je vedúcim katedry verejnej správy a národnej bezpečnosti vojenskej akadémie generálneho štábu ruských ozbrojených síl.

                                       21.3.2014

                                       47.

                                       Sergey Gennadevich TSYPLAKOV (Сергей Геннадьевич ЦЫПЛАКОВ)
                                       Serhiy Hennadiyovych TSYPLAKOV (Сергiй Геннадiйович ЦИПЛАКОВ)

                                       Dátum narodenia: 1.5.1983
                                       Miesto narodenia: Charcysk, Donecká oblasť

                                       Jeden z vodcov ideologickej radikálnej organizácie „Donbaských ľudových milícií“. Aktívne sa zúčastňoval na obsadení viacerých štátnych budov v Doneckej oblasti.
                                       Člen „Ľudovej rady Doneckej ľudovej republiky“, bývalý predseda a v súčasnosti člen „výboru Ľudovej rady pre informačnú politiku a informačné technológie“.

                                       29.4.2014

                                       56.

                                       Igor Evgenevich KAKIDZYANOV
                                       (Игорь Евгеньевич КАКИДЗЯНОВ),
                                       Igor Evegenevich KHAKIMZYANOV
                                       (Игорь Евгеньевич ХАКИМЗЯНОВ)
                                       Ihor Yevhenovych KHAKIMZIANOV (KAKIDZIANOV)
                                       (Iгор Євгенович ХАКIМЗЯНОВ (КАКIДЗЯНОВ))

                                       Dátum narodenia: 25.7.1980
                                       Miesto narodenia: Makijvka (Donecká oblasť)

                                       Jeden z bývalých vodcov ozbrojených síl samozvanej „Doneckej ľudovej republiky“. Cieľom týchto síl je podľa Pušylina, jedného z vodcov „Doneckej ľudovej republiky“, „chrániť ľud Doneckej ľudovej republiky a územnú celistvosť republiky“.
                                       Naďalej aktívne podporuje separatistické činnosti alebo politiky.

                                       12.5.2014

                                       60.

                                       Natalia Vladimirovna POKLONSKAYA
                                       (Наталья Владимировна ПОКЛОНСКАЯ)

                                       Dátum narodenia: 18.3.1980
                                       Miesto narodenia: Michajlovka, Vorošilovhradská oblasť, Ukrajinská SSR alebo Jevpatoria, Ukrajinská SSR

                                       Poslankyňa Štátnej dumy, zvolená z protiprávne anektovanej Krymskej autonómnej republiky.
                                       Bývalá prokurátorka tzv. „Krymskej republiky“. Aktívne vykonávala ruskú anexiu Krymu.
                                       V súčasnosti podpredsedníčka Výboru Štátnej dumy Ruskej federácie pre bezpečnosť a boj proti korupcii.

                                       12.5.2014

                                       71.

                                       Nikolay Ivanovich KOZITSYN
                                       (Николай Иванович Козицын)

                                       Dátum narodenia: 20.6.1956 alebo 6.10.1956
                                       Miesto narodenia: Dzeržinsk, Donecká oblasť

                                       Veliteľ kozáckych síl.
                                       Zodpovedný za velenie separatistom na východnej Ukrajine bojujúcim proti ukrajinským vládnym silám.
                                       Naďalej aktívne podporuje separatistické činnosti alebo politiky.

                                       12.7.2014

                                       78.

                                       Sergei Orestovich BESEDA
                                       (Сергей Орестович Беседа)

                                       Dátum narodenia: 17.5.1954

                                       Veliteľ piateho oddelenia Federálnej bezpečnostnej služby (FBS) Ruskej federácie.
                                       Ako vysoký dôstojník FBS (generálplukovník) je na čele oddelenia, ktoré je zodpovedné za spravodajské operácie a medzinárodnú činnosť.

                                       25.7.2014

                                       79.

                                       Mikhail Vladimirovich DEGTYARYOV/DEGTYAREV
                                       (Михаил Владимирович ДЕГТЯРËВ)

                                       DOB 10.7.1981
                                       Miesto narodenia: Kujbyšev (Samara)

                                       Poslanec Štátnej dumy.
                                       Ako poslanec Dumy oznámil inauguráciu „de facto ambasády“ neuznanej tzv. Doneckej ľudovej republiky v Moskve, prispieva k narúšaniu alebo ohrozovaniu územnej celistvosti, zvrchovanosti a nezávislosti Ukrajiny.
                                       V súčasnosti predseda výboru ruskej Štátnej dumy pre telesnú výchovu, šport a otázky mládeže.

                                       25.7.2014

                                       81.

                                       Alexander Nikolayevich TKACHYOV (Александр Николаевич Ткачëв)

                                       Dátum narodenia: 23.12.1960
                                       Miesto narodenia: Vyselki, Krasnodarská oblasť

                                       Bývalý gubernátor Krasnodarského kraja.
                                       Od výkonnej hlavy Krymskej autonómnej republiky dostal medailu za „oslobodenie Krymu“ za podporu, ktorú poskytol pri protiprávnej anexii Krymu. Pri tej príležitosti výkonná hlava Krymskej autonómnej republiky povedala, že Tkačov ako jeden z prvých vyjadril podporu novému „vedeniu“ Krymu.
                                       Bývalý minister poľnohospodárstva Ruskej federácie.

                                       25.7.2014

                                       89.

                                       Oksana TCHIGRINA
                                       Oksana Aleksandrovna CHIGRINA (CHYHRYNA)
                                       (Оксана Александровна ЧИГРИНА)

                                       Dátum narodenia: možno 23.7.1981

                                       Bývalá hovorkyňa tzv. vlády tzv. „Luhanskej ľudovej republiky“, ktorá vydala vyhlásenia zdôvodňujúce okrem iného zostrelenie ukrajinského vojenského lietadla, vzatie rukojemníkov a bojové aktivity nelegálnych ozbrojených skupín, ktoré majú za následok narušenie územnej celistvosti, zvrchovanosti a jednoty Ukrajiny.
                                       Bývalá hovorkyňa tlačového útvaru LNR.

                                       30.7.2014

                                       102.

                                       Andrei Nikolaevich RODKIN (Андрей Николаевич Родкин)

                                       Dátum narodenia: 23.9.1976
                                       Miesto narodenia: Moskva

                                       Bývalý zástupca Moskvy v takzvanej „Doneckej ľudovej republike“. Vo svojich vyhláseniach okrem iného uvádzal, že milície sú pripravené viesť partizánsku vojnu a že sa zmocnili zbrojných systémov ukrajinských ozbrojených síl. Preto podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny.
                                       Jeden z bývalých vodcov „zväzu donbaských dobrovoľníkov“.

                                       12.9.2014

                                       117.

                                       Aleksey Vasilevich NAUMETS
                                       (Алексей Васильевич Haумец)

                                       Dátum narodenia: 11.2.1968

                                       Generálmajor ruskej armády. Bývalý veliteľ 76. leteckej divízie, ktorá bola súčasťou ruskej vojenskej prítomnosti na území Ukrajiny, najmä počas nezákonnej anexie Krymu. Od roku 2018 zástupca veliteľa štábu vzdušných síl.

                                       12.9.2014

                                       120.

                                       Sergey Yurievich KOZYAKOV
                                       (Сергей Юрьевич КОЗЬЯКОВ)
                                       Serhiy Yuriyovych KOZYAKOV
                                       (Сергiй Юрiйович КОЗЬЯКОВ)

                                       Dátum narodenia: 29.9.1982 alebo 23.9.1982

                                       Ako bývalý „predseda Luhanskej ústrednej volebnej komisie“ bol zodpovedný za organizovanie tzv. „volieb“2. novembra 2014 v „Luhanskej ľudovej republike“. Tieto „voľby“ boli v rozpore s ukrajinským právom, a preto boli protiprávne. Od októbra 2015 do decembra 2017 bol tzv. „ministrom spravodlivosti“„Luhanskej ľudovej republiky“.
                                       Prevzatím a vykonávaním týchto funkcií a organizovaním protiprávnych „volieb“ aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizovali.

                                       29.11.2014

                                       138.

                                       Alexandr Vasilievich SHUBIN
                                       (Александр Васильевич ШУБИН)

                                       Dátum narodenia: 20.5.1972 alebo 30.5.1972
                                       Miesto narodenia: Luhansk

                                       Bývalý takzvaný „minister spravodlivosti“ nezákonnej takzvanej „Luhanskej ľudovej republiky“. Predseda „ústrednej volebnej komisie“ takzvanej „Luhanskej ľudovej republiky“ od októbra 2015.
                                       Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizovali.

                                       16.2.2015

                                       141.

                                       Ekaterina Vladimirovna FILIPPOVA (Екатерина Владимировна ФИЛИППОВА)
                                       Kateryna Volodymyrivna FILIPPOVA
                                       (Катерина Володимирiвна ФIЛIППОВА)

                                       Dátum narodenia: 20.1.1988
                                       Miesto narodenia: Krasnoarmejsk

                                       Bývalá takzvaná „ministerka spravodlivosti“ takzvanej „Doneckej ľudovej republiky“.
                                       Prevzatím a vykonávaním tejto funkcie aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizovali.

                                       16.2.2015

                                       146.

                                       Zaur Raufovich ISMAILOV
                                       (Заур Рауфович ИСМАИЛОВ)
                                       Zaur Raufovych ISMAYILOV
                                       (Заур Рауфович IСМАЇЛОВ)

                                       Dátum narodenia: 25.7.1978 (alebo 23.3.1975)
                                       Miesto narodenia: Krasny Luč, Vorošilovgrad, Luhanská oblasť

                                       Bývalý tzv. „generálny prokurátor“ tzv. „Luhanskej ľudovej republiky“ (do októbra 2017). Úradujúci takzvaný „minister spravodlivosti“ takzvanej „Doneckej ľudovej republiky“.
                                       Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizovali.

                                       16.2.2015

                                       164.

                                       Aleksandr Yurevich PETUKHOV /
                                       Aleksandr Yurievich PETUKHOV
                                       (Александр Юрьевич ПЕТУХОВ)
                                       Oleksandr Yuriyovych PIETUKHOV
                                       (Олександр Юрійович ПЄТУХОВ)

                                       Dátum narodenia: 17.7.1970

                                       Bývalý predseda Sevastopolskej volebnej komisie. V tejto funkcii sa zúčastnil na organizovaní ruských prezidentských volieb z 18. marca 2018 na protiprávne anektovanom Kryme a v Sevastopole, a tak aktívne podporoval a vykonával politiky, ktoré narúšajú územnú celistvosť, zvrchovanosť a nezávislosť Ukrajiny.

                                       14.5.2018“

                        Subjekty:

                                       Názov

                                       Identifikačné údaje

                                       Odôvodnenie

                                       Dátum zaradenia na zoznam

                                       „3.

                                       Tzv. „Luhanská ľudová republika“
                                       ‘Луганская народная республика’
                                       „Luganskaja narodnaja respublika“

                                       Oficiálne informácie:
                                       https://glava-lnr.info/
                                       https://sovminlnr.ru/
                                       https://nslnr.su/

                                       Tzv. „Luhanská ľudová republika“ vznikla 27. apríla 2014.
                                       Zodpovedná za zorganizovanie nezákonného referenda 11. mája 2014. Vyhlásenie nezávislosti 12. mája 2014.
                                       22. mája 2014 tzv. „Donecká ľudová republika“ a „Luhanská ľudová republika“ vytvorili tzv. „Federálny štát Novorusko“.
                                       Je to v rozpore s ukrajinskou ústavou, a tým aj s medzinárodným právom, čím sa narúša územná celistvosť, zvrchovanosť a nezávislosť Ukrajiny.
                                       Zapája sa tiež do verbovania do separatistickej „Juhovýchodnej armády“ a do iných nezákonných separatistických ozbrojených skupín, čím narúša stabilitu alebo bezpečnosť Ukrajiny.

                                       25.7.2014

                                       4.

                                       Tzv. „Donecká ľudová republika“
                                       ‘Донецкая народная республика’
                                       ‘Donétskaya naródnaya respúblika’

                                       Oficiálne informácie:
                                       https://dnr-online.ru/
                                       http://av-zakharchenko.su/
                                       http://smdnr.ru/
                                       https://dnrsovet.su/

                                       Tzv. „Donecká ľudová republika“ bola vyhlásená 7. apríla 2014.
                                       Zodpovedná za zorganizovanie nezákonného referenda 11. mája 2014. Vyhlásenie nezávislosti 12. mája 2014.
                                       Tzv. „Donecká ľudová republika“ a „Luhanská ľudová republika“ podpísali 24. mája 2014 dohodu o vytvorení tzv. „Federálneho štátu Novorusko“.
                                       Je to v rozpore s ukrajinskou ústavou, a tým aj s medzinárodným právom, čím sa narúša územná celistvosť, zvrchovanosť a nezávislosť Ukrajiny.
                                       Zapája sa tiež do verbovania do nezákonných separatistických ozbrojených skupín, čím ohrozuje stabilitu alebo bezpečnosť Ukrajiny.

                                       25.7.2014

                                       6.

                                       International Union of Public Associations „Great Don Army“ (Medzinárodný zväz verejných združení „Veľká donská armáda“)
                                       Международный Союз Общественных Объединений ‘Всевеликое Войско Донское’

                                       Oficiálne informácie:
                                       http://xn--80aaaajfjszd7a3b0e.xn--p1ai/
                                       Telefónne číslo:
                                       +7-8-908-178-65-57
                                       Sociálne médiá: Cossack National Guard (Kozácka národná garda) http://vk.com/kazak_nac_guard
                                       Adresa: 346465 Russia, Rostov Region, October District, St Zaplavskaya, Str Shosseynaya 1
                                       Druhá adresa: Voroshilovskiy Prospekt 12/85-87/13, Rostov nad Donom

                                       „Veľká donská armáda“ zriadila „Kozácku národnú gardu“ zodpovednú za boj proti ukrajinským vládnym silám na východe Ukrajiny, čím narúša územnú celistvosť, zvrchovanosť a nezávislosť Ukrajiny a ohrozuje stabilitu alebo bezpečnosť Ukrajiny.
                                       Spolupracuje s Nikolajom Kozicinom, ktorý je veliteľom kozáckych síl a je zodpovedný za velenie separatistom na východe Ukrajiny, ktorí bojujú proti ukrajinským vládnym silám.

                                       25.7.2014

                                       7.

                                       „Sobol“
                                       ‘Соболь’

                                       Oficiálne informácie:
                                       http://soboli.net
                                       Sociálne médiá:
                                       http://vk.com/sobolipress
                                       Telefónne číslo:
                                       (0652) 60-23-93
                                       E-mail: SoboliPress@gmail.com
                                       Adresa: Crimea, Simferopol, str. Kiev, 4 (area bus station ‘Central’)

                                       Radikálna polovojenská organizácia zodpovedná za otvorené podporovanie použitia sily na ukončenie kontroly Ukrajiny na Kryme, čím narúša územnú celistvosť, zvrchovanosť a nezávislosť Ukrajiny.
                                       Zodpovedná za výcvik separatistov na boj proti ukrajinským vládnym silám na východe Ukrajiny, čím ohrozuje stabilitu alebo bezpečnosť Ukrajiny.

                                       25.7.2014

                                       8.

                                       Tzv. Luhanská garda
                                       ‘Луганская гвардия’

                                       Sociálne médiá a iné informácie:
                                       https://vk.com/luguard
                                       http://vk.com/club68692201
                                       https://vk.com/luguardnews

                                       Luhanská domobrana zodpovedná za výcvik separatistov na boj proti ukrajinským vládnym silám na východe Ukrajiny, čím ohrozuje stabilitu alebo bezpečnosť Ukrajiny.
                                       Spolupracuje s Germanom PROPOKIVOM, aktívnym vodcom, ktorý je zodpovedný za účasť na obsadení budovy luhanskej regionálnej kancelárie Ukrajinskej bezpečnostnej služby a ktorý z obsadenej budovy nahral video odkaz prezidentovi Putinovi a Rusku.

                                       25.7.2014

                                       9.

                                       Tzv. Juhovýchodná armáda
                                       ‘Армии Юго-Востока’

                                       http://lugansk-online.info/statements
                                       Sociálne médiá:
                                       http://vk.com/lugansksbu

                                       Nezákonná separatistická ozbrojená skupina, ktorá sa považuje za jednu z najdôležitejších na východe Ukrajiny.
                                       Zodpovedná za obsadenie budovy Bezpečnostnej služby v Luhanskej oblasti.
                                       Spolupracuje s Valerijom BOLOTOVOM, ktorý bol zaradená do zoznamu ako jeden z vodcov skupiny.
                                       Spolupracuje s Vasylom NIKITINOM zodpovedným za separatistické „vládne“ aktivity tzv. vlády Luhanskej ľudovej republiky.

                                       25.7.2014

                                       10.

                                       Takzvaná „Donbaská ľudová milícia“‘Нарoдное oпoлчéние Дoнбáсс’

                                       Sociálne médiá:
                                       http://vk.com/polkdonbassa
                                       + 38-099-445-63-78;
                                       + 38-063-688-60-01;
                                       + 38-067-145-14-99;
                                       + 38-094-912-96-60;
                                       + 38-062-213-26-60
                                       E-mail: voenkom.dnr@mail.ru
                                       mobilisation@novorossia.co
                                       polkdonbassa@mail.ru
                                       Dobrovoľní telefonisti v Rusku:
                                       + 7 (926) 428-99-51
                                       + 7 (967) 171-27-09
                                       alebo e-mail: novoross24@mail.ru
                                       Adresa: Doneck. Prospekt Zasjadko 13

                                       Nezákonná separatistická ozbrojená skupina zodpovedná za boj proti ukrajinským vládnym silám na východe Ukrajiny, čím ohrozuje stabilitu alebo bezpečnosť Ukrajiny. Táto ozbrojená skupina okrem iného získala začiatkom apríla 2014 kontrolu nad niekoľkými vládnymi budovami na východe Ukrajiny, čím narušila územnú celistvosť, zvrchovanosť a nezávislosť Ukrajiny. Je spojená s Pavlom Gubarevom, ktorý je zodpovedný za obsadenie budovy regionálnej vlády v Donecku zo strany proruských síl a ktorý sa vyhlásil za „ľudového gubernátora“.

                                       25.7.2014

                                       11.

                                       „Batalión Východ“
                                       ‘Батальон Восток’

                                       Sociálne médiá:
                                       http://vk.com/patriotic_forces_of_donbas
                                       http://patriot-donetsk.ru/
                                       info.patriot.donbassa@gmail.com

                                       Nezákonná separatistická ozbrojená skupina, ktorá sa považuje za jednu z najdôležitejších na východe Ukrajiny. Zodpovedná za boj proti ukrajinským vládnym silám na východe Ukrajiny, čím ohrozuje stabilitu alebo bezpečnosť Ukrajiny.
                                       Aktívne sa zapojila do vojenských operácií, výsledkom ktorých bolo obsadenie doneckého letiska.
                                       Tvorí časť tzv. Prvého armádneho zboru ozbrojených síl „Doneckej ľudovej republiky“.

                                       25.7.2014

                                       16.

                                       Štátny federálny rozpočtový úrad „Sanatórium Nižňaja Oreanda“ kancelárie prezidenta Ruskej federácie (predtým známy ako stredisko „Nižňaja Oreanda“ Санаторий ‘Нижняя Ореанда’)

                                       Resort „Nizhnyaya Oreanda“, 298658, Yalta, Oreanda
                                       (298658, г. Ялта, пгт. Ореанда, Санаторий ‘Нижняя Ореанда’)

                                       Vlastníctvo tohto subjektu sa previedlo v rozpore s ukrajinským právom. „Prezídium Krymského parlamentu“ prijalo 21. marca 2014 rozhodnutie č. 1767-6/14 o otázke vytvorenia Združenia sanatórií a stredísk, ktorým vyhlásilo vyvlastnenie majetku strediska „Nižňaja Oreanda“ v mene „Krymskej republiky“. Podnik tak prakticky skonfiškovali krymské „orgány“. Opätovne zaregistrovaný 9. októbra 2014 ako štátny federálny rozpočtový úrad „Sanatórium Nižňaja Oreanda“ kancelárie prezidenta Ruskej federácie (ФЕДЕРАЛЬНОЕ ГОСУДАРСТВЕННОЕ БЮДЖЕТНОЕ УЧРЕЖДЕНИЕ САНАТОРИЙ „НИЖНЯЯ ОРЕАНДА“ УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ). Zakladateľ: Kancelária prezidenta Ruskej federácie (УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ).

                                       25.7.2014

                                       17.

                                       Podnik Krymskej republiky „Azovský destilačný závod“
                                       Крымское республиканское предприятие ‘Азовский ликёро-водочннй завод’
                                       Azovsky likerovodochny zavod

                                                   40 Zeleznodorozhnaya ul.,

                                                   296178 Azovskoye, Jankoysky district

                                                   (Джанкойский район, 296178

                                                   пгт. Азовское, ул. Железнодорожная, 40)

                                             Kód: 01271681

                                       Vlastníctvo tohto subjektu sa previedlo v rozpore s ukrajinským právom. „Prezídium Krymského parlamentu“ prijalo 9. apríla 2014 rozhodnutie č. 1991-6/14 o zmene uznesenia Štátnej rady „Krymskej republiky“ č. 1836-6/14 z 26. marca 2014 o znárodnení majetku podnikov, inštitúcií a organizácií agropriemyselného komplexu, ktorý sa nachádza na území „Krymskej republiky“, ktorým vyhlásilo vyvlastnenie majetku podniku „Azovsky likerovodočny zavod“ v mene „Krymskej republiky“. Podnik tak prakticky skonfiškovali krymské „orgány“.
                                       V konkurznom konaní.

                                       25.7.2014

                                       21.

                                       JOINT-STOCK COMPANY ALMAZ-ANTEY AIR AND SPACE DEFENCE CORPORATION (AKCIOVÁ SPOLOČNOSŤ VZDUŠNEJ A VESMÍRNEJ OBRANY ALMAZ-ANTEY)
                                       Акционерное общество ‘Концерн воздушно-космической обороны “Алмаз — Антей”’
                                       (alias CONCERN ALMAZ-ANTEY; ALMAZ-ANTEY CORP; alias ALMAZ-ANTEY DEFENSE CORPORATION; alias ALMAZ-ANTEY JSC; Концерн ВКО ‘Алмаз — Антей’;)

                                       41 ul. Vereiskaya, Moskva 121471, Ruská federácia
                                       Webová stránka: almaz-antey.ru
                                       E-mailová adresa: antey@almaz-antey.ru

                                       Almaz-Antey je ruská štátna spoločnosť. Vyrába protilietadlové zbrane vrátane rakiet zem – vzduch, ktoré dodáva ruskej armáde. Ruské orgány poskytujú ťažké zbrane separatistom na východe Ukrajiny, čím prispievajú k destabilizácii Ukrajiny. Separatisti tieto zbrane používajú aj na zostrelenie lietadiel. Ako štátna spoločnosť Almaz-Antey teda prispieva k destabilizácii Ukrajiny.

                                       30.7.2014

                                       24.

                                       Donecká republika
                                       (verejná organizácia)
                                       Донецкая республика

                                       Oficiálne informácie:
                                       http://oddr.info/

                                       Verejná „organizácia“, ktorá postavila kandidátov do tzv. „volieb“2. novembra 2014 v tzv. „Doneckej ľudovej republike“. Tieto „voľby“ sú v rozpore s ukrajinským právom, a preto sú protiprávne.
                                       Oficiálnou účasťou na protiprávnych „voľbách“ táto organizácia aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú. Na jej čele stojí Alexander ZAKHARCHENKO a jej zakladateľom je Andriy PURGIN.

                                       29.11.2014

                                       25.

                                       Mier Luhanskému regiónu (Mir Luganščine) Мир Луганщине

                                       https://mir-lug.info/

                                       Verejná „organizácia“, ktorá postavila kandidátov do tzv. „volieb“2. novembra 2014 v tzv. „Luhanskej ľudovej republike“. Tieto „voľby“ sú v rozpore s ukrajinským právom, a preto sú protiprávne.
                                       Oficiálnou účasťou na protiprávnych „voľbách“ táto organizácia aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                                       29.11.2014

                                       28.

                                       Luhanský hospodársky zväz (Luganskij ekonomičeskij sajuz)
                                       Луганский экономический союз

                                       Oficiálne informácie:
                                       https://nslnr.su/about/obshchestvennye-organizatsii/337/

                                       „Sociálna organizácia“, ktorá postavila kandidátov do protiprávnych tzv. „volieb“2. novembra 2014 v tzv. „Luhanskej ľudovej republike“. Nominovala kandidáta Olega AKIMOVA na post „hlavy“ tzv. „Luhanskej ľudovej republiky“. Tieto „voľby“ sú v rozpore s ukrajinským právom, a preto sú protiprávne.
                                       Oficiálnou účasťou na protiprávnych „voľbách“ táto organizácia aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                                       29.11.2014

                                       30.

                                       Batalión Sparta
                                       Батальон ‘Спарта’

                                       Ozbrojená separatistická skupina, ktorá aktívne podporuje činnosti, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizuje.
                                       Je súčasťou tzv. Prvého armádneho zboru „Doneckej ľudovej republiky“. Označovaný ako vojenská jednotka č. 08806. V novembri 2017 bola jednotka nazvaná po zavraždenom separatistickom vojenskom veliteľovi Arsenovi Pavlovovi (alias Motorola).

                                       16.2.2015

                                       33.

                                       Brigáda Prízrak
                                       Бригада ‘Призрак’

                                       mail@prizrak.info
                                       Тel.: 8985 130 9920

                                       Ozbrojená separatistická skupina, ktorá aktívne podporuje činnosti, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizuje.
                                       Tvorí časť tzv. Druhého armádneho zboru „Luhanskej ľudovej republiky“.
                                       Tiež označovaná ako 14. motorizovaný strelecký batalión.

                                       16.2.2015“


title: Rozhodnutie Rady (EÚ, Euratom) 2018/1470 z 28. septembra 2018, ktorým sa vymenúva člen Európskeho hospodárskeho a sociálneho výboru navrhnutý Spolkovou republikou Nemecko

text:
                  2.10.2018

                  SK

                  Úradný vestník Európskej únie

                  L 246/45

         ROZHODNUTIE RADY (EÚ, Euratom) 2018/1470
         z 28. septembra 2018,
         ktorým sa vymenúva člen Európskeho hospodárskeho a sociálneho výboru navrhnutý Spolkovou republikou Nemecko
         RADA EURÓPSKEJ ÚNIE,
         So zreteľom na Zmluvu o fungovaní Európskej únie, a najmä na jej článok 302,
         so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
         so zreteľom na návrh nemeckej vlády,
         so zreteľom na stanovisko Európskej komisie,
         keďže:

                     (1)

                     Rada 18. septembra 2015 prijala rozhodnutie (EÚ, Euratom) 2015/1600 (1) a 1. októbra 2015 rozhodnutie (EÚ, Euratom) 2015/1790 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

                     (2)

                     V dôsledku skončenia funkčného obdobia pána Stefana KÖRZELLA sa uvoľnilo miesto člena Európskeho hospodárskeho a sociálneho výboru,

               PRIJALA TOTO ROZHODNUTIE:

            Článok 1
            Pán Florian MORITZ, Head of Department Economic, Finance and Fiscal Policy, German Confederation of Trade Unions (DGB) Executive Board, sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 28. septembra 2018

                  Za Radu

                  predsedníčka

               M. SCHRAMBÖCK

            (1)  Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

            (2)  Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 260, 7.10.2015, s. 23).


title: Rozhodnutie Komisie (EÚ) 2018/1471 z 19. septembra 2018 o navrhovanej iniciatíve občanov s názvom „STOP PODVODOM a zneužívaniu FINANČNÝCH PROSTRIEDKOV EÚ – lepšou kontrolou rozhodnutí, vykonávania a sankcií“ [oznámené pod číslom C(2018) 6077]

text:
                  2.10.2018

                  SK

                  Úradný vestník Európskej únie

                  L 246/46

         ROZHODNUTIE KOMISIE (EÚ) 2018/1471
         z 19. septembra 2018
         o navrhovanej iniciatíve občanov s názvom „STOP PODVODOM a zneužívaniu FINANČNÝCH PROSTRIEDKOV EÚ – lepšou kontrolou rozhodnutí, vykonávania a sankcií“

               [oznámené pod číslom C(2018) 6077]

         (Iba anglické znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 211/2011 zo 16. februára 2011 o iniciatíve občanov (1), a najmä na jeho článok 4,
         keďže:

                     (1)

                     Predmet navrhovanej iniciatívy občanov s názvom „STOP PODVODOM a zneužívaniu FINANČNÝCH PROSTRIEDKOV EÚ – lepšou kontrolou rozhodnutí, vykonávania a sankcií“ sa vzťahuje na tento výrok: „Európske inštitúcie by mali mať nárok uplatňovať posilnené kontroly (vrátane ex ante kontrol) a prísnejšie sankcie v tých členských štátoch EÚ, ktoré nie sú súčasťou Európskej prokuratúry.“

                     (2)

                     Ciele navrhovanej iniciatívy občanov sa vzťahujú na tento výrok: „S cieľom predchádzať podvodom a zneužívaniu finančných prostriedkov EÚ a penalizovať ich by európske inštitúcie mali mať nárok uplatňovať posilnenú kontrolu v tých členských štátoch, ktoré nie sú súčasťou spolupráce s Európskou prokuratúrou. To by zahŕňalo ex ante kontrolu rozhodnutí týkajúcich sa finančných prostriedkov a obstarávania v rizikových oblastiach. Navrhujeme, aby sa takáto prehĺbená kontrola vzťahovala na úplné preskúmanie všetkých okolností, pričom by zahŕňala aj uverejnenie podvodných činností a iných trestných činov, ktoré poškodzujú finančné záujmy EÚ.“

                     (3)

                     V súlade s článkom 3 ods. 2 nariadenia bol vytvorený občiansky výbor a boli určené kontaktné osoby a navrhovaná iniciatíva občanov nepredstavuje zjavné zneužitie práva, nie je zjavne neopodstatnená alebo šikanujúca, ani nie je zjavne v rozpore s hodnotami Únie, ako sa stanovuje v článku 2 Zmluvy o Európskej únii (ZEÚ).

                     (4)

                     Právne akty Únie na účely vykonávania zmlúv sa môžu prijať:

                                 a)

                                 s cieľom vymedziť úlohy, prioritné ciele a organizáciu štrukturálnych fondov, ktoré môžu zahŕňať zoskupovanie fondov, v súlade s článkom 177 Zmluvy o fungovaní Európskej únie (ZFEÚ);

                                 b)

                                 na prijatie viacročného rámcového programu, v ktorom sa uvedú všetky činnosti Únie v oblasti výskumu a technologického vývoja; na prijatie osobitných programov vypracovaných v rámci každej činnosti viacročného rámcového programu; a na vykonávanie viacročného rámcového programu v súlade s článkami 182 a 183 ZFEÚ;

                                 c)

                                 pre finančné pravidlá, ktorými sa určujú, okrem iného, najmä postupy plnenia rozpočtu Únie v súlade s článkom 322 ZFEÚ;

                                 d)

                                 v oblastiach predchádzania podvodom, ktoré majú vplyv na finančné záujmy Únie, a boja proti týmto podvodom s cieľom poskytnúť účinnú a rovnocennú ochranu v členských štátoch a vo všetkých inštitúciách, orgánoch, úradoch a agentúrach Únie v súlade s článkom 325 ZFEÚ.

                     (5)

                     Rozhodovanie o tom, či sa zúčastniť alebo nezúčastniť na posilnenej spolupráci, ako napríklad na tej, v rámci ktorej bola zriadená Európska prokuratúra, je dobrovoľnou voľbou každého členského štátu. V právnych aktoch Únie, ktorých účelom je vykonávanie zmlúv, by sa preto v zásade nemalo rozlišovať medzi členskými štátmi výlučne na základe ich účasti či neúčasti na posilnenej spolupráci. Pri vykonávaní právnych aktov Únie sa však medzi členskými štátmi môže rozlišovať vtedy, keď je to objektívne opodstatnené, napríklad keby v praxi po zohľadnení všetkých relevantných prvkov existovala medzi jednotlivými členskými štátmi rozličná úroveň ochrany finančných záujmov Únie.

                     (6)

                     ZEÚ posilňuje občianstvo Únie a ďalej prehlbuje demokratické fungovanie Únie okrem iného tým, že sa v nej stanovuje právo každého občana zúčastňovať sa na demokratickom živote Únie prostredníctvom európskej iniciatívy občanov.

                     (7)

                     Postupy a podmienky požadované v prípade iniciatívy občanov by preto mali byť v záujme podpory účasti občanov a zaistenia väčšej prístupnosti Únie jasné, jednoduché, používateľsky ústretové a primerané povahe iniciatívy občanov.

                     (8)

                     Navrhovaná iniciatíva občanov s názvom „STOP PODVODOM a zneužívaniu FINANČNÝCH PROSTRIEDKOV EÚ – lepšou kontrolou rozhodnutí, vykonávania a sankcií“ zjavne nie je mimo rámca právomocí Komisie predložiť návrh právneho aktu Únie na účely vykonávania zmlúv v súlade s článkom 4 ods. 2 písm. b), a ako taká by mala byť zaregistrovaná. Vyhlásenia o podpore pre túto navrhovanú iniciatívu občanov by sa mali zbierať na základe predpokladu, že cieľom iniciatívy je iniciovať návrhy Komisie na právne akty Únie na účely vykonávania zmlúv, v ktorých – hoci sa nimi posilňuje ochrana finančných záujmov Únie – sa nerozlišuje medzi členskými štátmi výlučne na základe ich účasti či neúčasti na posilnenej spolupráci pri zriaďovaní Európskej prokuratúry,

               PRIJALA TOTO ROZHODNUTIE:

            Článok 1

               1.   Navrhovaná iniciatíva občanov s názvom „STOP PODVODOM a zneužívaniu FINANČNÝCH PROSTRIEDKOV EÚ – lepšou kontrolou rozhodnutí, vykonávania a sankcií“ je týmto zaregistrovaná.

               2.   Vyhlásenia o podpore pre túto navrhovanú iniciatívu občanov možno zbierať na základe predpokladu, že cieľom iniciatívy je iniciovať návrhy Komisie na právne akty Únie na účely vykonávania zmlúv, v ktorých – hoci sa nimi posilňuje ochrana finančných záujmov Únie – sa nerozlišuje medzi členskými štátmi výlučne na základe ich účasti či neúčasti na posilnenej spolupráci pri zriaďovaní Európskej prokuratúry.

            Článok 2
            Toto rozhodnutie nadobúda účinnosť 27. septembra 2018.

            Článok 3
            Toto rozhodnutie je určené organizátorom (členom občianskeho výboru) navrhovanej iniciatívy občanov s názvom „STOP PODVODOM a zneužívaniu FINANČNÝCH PROSTRIEDKOV EÚ – lepšou kontrolou rozhodnutí, vykonávania a sankcií“ zastúpenej pánom Zoltánom KERESZTÉNYM a pánom Balázsom FEHÉROM, ktorí konajú ako kontaktné osoby.

            V Bruseli 19. septembra 2018

                  Za Komisiu

               Frans TIMMERMANS

                  prvý podpredseda

            (1)  Ú. v. EÚ L 65, 11.3.2011, s. 1.